Փհաջու

**Փհաջու** (, Paju-si), քաղաք Հարավային Կորեայի Գյոնգի նահանգում։ Քաղաքը գտնվում է հայտնի Փհանմունջոմ վայրից մի փոքր հարավ, որտեղ ստորագրվել է Կորեական պատերազմի ժամանակ հրադադարի մասին համաձայնագիր։ Քանի որ Փհաջուն գտնվում է ԿԺԴՀ-ի հետ սահմանին, այստեղ տեղակայված են մի քանի խոշոր զորամիավորումներ, այդ թվում՝ ամերիկյան բանակի բազաները։ 2002 թվականին Փհաջուում բացվել է երկրի ամյոնահյուսիսային Թորասան երկաթուղային կայարանը։

## Պատմություն
Ժամանակակից Փհաջուի տարածքում բնակավայրի մասին առաջին հիշատակումը թվագրվում է 475 թվականով։ Այդ ժամանակ այս տարածքը մտնում էր Գոգուրետ պետության կազմի մեջ, և այստեղ էր գտնվում «հյոն» կարգավիճակի վարչական միավոր Սուլիխոլը (Սուլիխոլխեն)։ 757 թվականին վարչական բարեփոխումից հետո (արդեն Սիլլա պետության կազմում) Սուլիհոլը փոխել է իր անունը Փոնսոն (Փոնսոնխեն)։ Գորյո դինաստիայի օրորք՝ 1174 թվականին, անունը փոխվել է Սովոն (Սովոնհյոն)։ 1393 թվականին հյոն Սուվոնի բազայի վրա կազմավորվել է Սավոն գավառը (գուն), որը 1398 թվականին Չոսոն դինաստիայի օրոք վերանվանվել է Վոնփհեն։ 1414 թվականին դրան է միացել Կյոհա ավանը։ 1459 թվականին Փհաջուն ստացել է ներկայիս անվանումը և «մոկ» կարգավիճակը։ 1895 թվականին Փհաջուն ստացել է շրջանի (գուն) կարգավիճակ։ Քաղաքի կարգավիճակ է ստացել 1996 թվականին։ Փհաջուի մոտ է գտնվում հայտնի Փհանմունջոմ քաղաքը, որտեղ 1953 թվականին ստորագրվել է Կորեական պատերազմի զինադադարի պայմանագիրը։

## Վարչական բաժանում
Փհաջուն վարչականորեն բաժանված է 4 իփ, 9 մյոոն և 7 տոն (դոն)։ 

## Աշխարհագրություն
Գտնվում է Հարավային Կորեայի հյուսիսում՝ Հյուսիսային Կորեայի հետ սահմանի մոտ։ Հարավում սահմանակից է Կոյանին, արևելքում՝ Յանջուին, հարավում՝ Կիմպհոյին։ Արևմուտքից այն ողողում է Դեղին ծովը։

## Զբոսաշրջություն և տեսարժան վայրեր
; Մշակութային։
* «Յուլգոկ» մշակութային փառատոն՝ անցկացվում է ամեն տարի հոկտեմբերին։ Ծրագրում՝ բանահյուսական խմբերի ելույթներ, ժողովրդական արհեստների ցուցահանդեսներ, տոնավաճառ։
* Օդապարուկների փառատոն՝ անցկացվում է ամեն տարի հունվարի կեսերին` ի պատիվ Կորեայի միավորման։
; Բնական։
* Չանջիսան՝ լեռ, որի վրա գտնվում են քարից փորագրված երկու բուդդաներ։
* Կամաքսան լեռ՝  այստեղ կա բարձր ջրվեժ, լեռնային տուրիզմով զբաղվելու երթուղիներ են դրված։
; Պատմական։
* «Իմջինգակ» հուշահամալիր՝ կառուցվել է 1950-53 թվականների Կորեական պատերազմի իրադարձությունների պատվին։
* Միավորման աստղադիտարան՝ գտնվում է Հյուսիսային Կորեայի հետ սահմանից 460 մետր հեռավորության վրա գտնվող լեռան վրա։ Աստղադիտարանի օպտիկական գործիքներն ուղղված են դեպի Հյուսիսային Կորեա։ Աստղադիտարանը բաց է զբոսաշրջիկների համար։

## Քույր քաղաքներ
Քաղաքի վարչակազմը կապեր է հաստատել հետևյալ քույր քաղաքների հետ։
; Երկրի ներսում։
*  Կաննամգու շրջան, Սեուլ
; Արտերկիր։
* , Ցզինժոու, Չինաստան՝ 1994 թվականից
* , Խադանո, Ճապոնիա՝ 1997 թվականից— բարեկամ քաղաքի կարգավիճակ
* , Տուվումբա, Ավստրալիա՝ 2001 թվականից
* , Մուդանջյան, Չինաստան՝ 2003 թվականից —բարեկամ քաղաքի կարգավիճակ
* , Էսքիշեհիր
* , Ստելլենբոս
* , Կուենկա
* , Ռանկագուա
* , Կրասնոդար
* , Կոկուիտլամ
* , Սասեբո

## Խորհրդանիշներ
Ինչպես Հարավային Կորեայի մնացած քաղաքներն ու գավառները, Փհաջուն ունի մի շարք խորհրդանիշներ․
* Ծառ՝ գինկգո՝ մարմնավորում է բարգավաճումը և ձգտումը զարգացնել Փհաջուն՝ որպես ապրելու խաղաղ և հարմարավետ վայր։ 
* Թռչուն՝ աղավնի՝ խորհրդանշում է խաղաղությունն ու անվտանգությունը։
* Ծաղիկ՝ զարդենի՝  խորհրդանշում է քաղաքի բնակիչների կյանքի միավորումն ու ներդաշնակությունը։

## Տես նաև
* Հարավային Կորեայի քաղաքներ

## Ծանոթագրություններ

## Արտաքին հղումներ
* Официальный сайт города
* Достопռիмечательности Пхаджу
* Основные достопռիмечательности окрестностей Сеула
* Страница города в вики-энциклопедии Galbijim 

Կատեգորիա:Հարավային Կորեայի քաղաքներ